ไฟแนนซ์ทูเดย์
&#8220;ถ้าคุณปล่อยให้ความโลภพองตัว ความซื่อสัตย์จะสั่นคลอน&#8221;
20 มี.ค. 2555

“ถ้าคุณปล่อยให้ความโลภพองตัว ความซื่อสัตย์จะสั่นคลอน”
...นโยบายแตกดังโพละต้องที่กระทรวงการคลัง ขณะที่ ทนุศักดิ์ เล็กอุทัย รมช.คลัง ที่เป็นผู้ผลักดันนโยบายนี้ ยืนยันที่จะเดินหน้าโครงการพักหนี้ต่อไป แต่ดูเหมือนเป็นความเห็นไม่สอดคล้องกับ วิรุฬ เตชะไพบูลย์ ที่กำกับดูแลแบงก์รัฐ และ กิตติรัตน์ ณ ระนอง รองนายกรัฐมนตรีและ รมว.คลัง ที่ต้องการให้ลดดอกเบี้ยลูกหนี้ดีแค่ 0.5% แต่ปรากฏว่า ทนุศักดิ์ไม่เห็นด้วย บอกว่าจะต้องเดินหน้ากันต่อไปแน่นอน เพราะนายใหญ่ นายน้อย คอยบัญชาการอยู่หลังฉากเพียบนะเฟ้ยยยพวก... 
...เรื่องราวการขายหุ้น TMB ที่กระทรวงการคลังถืออยู่ทั้งหมด 26.1% กำลังถูกปั่นให้ระส่ำกันทั้งวงการแบงก์และวงการหุ้น ต้นกล้าซักถามกรรมการธนาคารทหารไทย ไล่เรียงแล้วที่ติดต่ออย่างเป็นทางการมีเพียงบรรษัทการเงินระหว่างประเทศ หรือ IFC เท่านั้น ส่วนรายอื่นยังไม่เข้ามาติดต่อโดยตรง แต่ทาง IFC ยังไม่ได้ให้คำตอบต่อคลังในเรื่องราคา
ส่วนนักลงทุนรายอื่นที่มีกระแสข่าวว่าสนใจเข้าซื้อหุ้น ประกอบด้วย ซีไอเอ็มบี ไอซีบีซี และธนาคารจากประเทศเกาหลีใต้ ที่ชื่อ KDB นั้น ติดต่อกันผ่านทางโบรกเกอร์ที่เป็นนอมินี
ถ้าว่ากันว่าใครน่าเหมาะสม ก็เห็นจะมีเพียง IFC เพราะเงื่อนไขไม่น่าขัดกับทางกลุ่มไอเอ็นจี
...ใครมีปัญหากับเรื่องการยื่นแบบเสียภาษีมานี่กันเต๊อะ ทวี ธีระสุนทรวงศ์ ผู้ช่วยกรรมการผู้จัดการ และ อุมาพันธ์ เจริญยิ่ง ผู้อำนวยการฝ่ายวางแผนและให้คำปรึกษาทางการเงินส่วนบุคคล ธนาคารกสิกรไทย เปิดตัว “โปรแกรมช่วยกรอก ภ.ง.ด. 90/91” (Tax Buddy) ซึ่งจะช่วยให้การกรอกภาษีเป็นเรื่องง่ายๆ และสามารถนำไปปรับใช้ได้กับทุกสาขาอาชีพ ผู้สนใจสามารถดาวน์โหลดโปรแกรมได้ฟรี ที่ www.kweplan.com/ ตั้งแต่วันนี้31 มี.ค.นี้